b'\n_START_ARTICLE_\nY\xc3\xb6kunta\n_START_PARAGRAPH_\nY\xc3\xb6kunta oli kirkollinen veronkantoyksikk\xc3\xb6, joka sai nimens\xc3\xa4 ja alkunsa siit\xc3\xa4, ett\xc3\xa4 keskiajalla papisto kiersi ymp\xc3\xa4ri pit\xc3\xa4j\xc3\xa4n ker\xc3\xa4\xc3\xa4m\xc3\xa4ss\xc3\xa4 kirkonkymmenykset ja papiston verot noudattaen joka kerta samaa reitti\xc3\xa4. T\xc3\xa4llaisilla kierroksilla tarvittiin my\xc3\xb6s majoitusta ja kestityst\xc3\xa4, ja koska se olisi ollut joka kerta yhdelle talolle kohdistettuna suuri rasite, useampi tila ja kyl\xc3\xa4 muodosti yhdess\xc3\xa4 y\xc3\xb6kunnan, joka huolehti yhdess\xc3\xa4 asiasta. 1600-luvulla y\xc3\xb6kunta sai uusia teht\xc3\xa4vi\xc3\xa4, kun niist\xc3\xa4 tehtiin hengellisest\xc3\xa4 huollosta vastaavia yksik\xc3\xb6it\xc3\xa4. Kussakin y\xc3\xb6kunnassa pyrittiin valvomaan kristillisen opin harrastusta ja el\xc3\xa4m\xc3\xa4n nuhteettomuutta.'